title: Григор Димитров не успя да достигне финала в Чънду

maintext:
Димитров бе на път към обрат, но така и не го довърши
Next up- Grigor Dimitrov vs Albert Ramos-Vinolas. Who will be our next finalist? #ChengduOpen #atp250 pic.twitter.com/3pJV4bpqss
— Chengdu Open (@ChengduOpen) October 1, 2016
Григор Димитров не успя да се класира за финала на турнира от категория "АТП 250" в Чънду, след като загуби от 31-ия в света Алберт Рамос.Българинът не успя да сътвори втори пореден обрат в надпреварата и отстъпи на испанския си съперник с 6:7 (6), 6:1, 6:7 (3) след почти три часа игра.Хасковлията бе много убедителен при сервис и реализира в 87% от разиграванията след първи начален удар. Той обаче реализира само пет от 19-те възможности за пробив, които имаше. В първия сет 21-ият в световната ранглиста пропусна и три сетбола.Двубоят започна изключително равностойно и двамата тенисисти си размениха по два сервис гейма. След това Димитров изостана с 0:40 при свое подаване и допусна пробив в петия гейм, но в следващия ролите се размениха и Рамос не успя да защити подаването си, а резултатът остана равен.Българинът стигна до три възможности за пробив в осмия гейм, докато в 11-ия трябваше на свой ред да спаси скрит сетбол, но частта все пак влезе в тайбрек. В него Димитров поведе с 5:1, а след това пропиля и три сетбола, като в крайна сметка с пет поредни точки испанецът успя да постигне обрат.Във втория сет българинът бе безкомпромисен и даде само гейм на съперника си, който нито веднъж не стигна до възможност за пробив.Третата решаваща част започна добре за Димитров и той поведе с 1:0, след което притисна до стената съперника си при собственото му подаване. Хасковлията обаче не успя да реализира цел пет възможности за пробив и така Рамос изравни след най-дългия гейм в мача.Това се оказа сериозен пропуск, тъй като испанецът успя да пробие в ответния гейм. Димитров все пак можеше веднага да се върне в сета, но не успя да реализира нито един от трите си брейкбола и Рамос поведе с 3:1. До края българинът печелеше на нула своите подавания, а в последния възможен момент върна пробива и остана в мача при 5:5.След размяна на сервис геймове се стигна до втори тайбрек, в който Димитров набързо изостана с 0:4. Този пасив се оказа непреодолим и до края българинът спечели само три точки.


description: В Германия чистите технологии за производство на ел. енергия придобиват масов характер

title: Как едно немско кметство получава енергия

maintext:
Наскоро минавах покрай кметството във Виблинген, Баден Вюртемберг и ми направи силно впечтление сградата на кметството. Обикновена къща, на която фасадата (изцяло обърната на юг) е "опакована" от специално произведени фолтоволтаични панели. Има и табло, което показва в реално време произведената/спестена ел. енергия. Денят беше слънчев и панелите "работеха" активно. Покрива позволява увеличаване на мощността в бъдеще
Фотограф: penetrating

fasttext_language: bg


title: "Мерцедес" увери Хамилтън, че гръмналият двигател е случайност

maintext:
Люис Хамилтън беше силно разочарован от отпадането си в Малайзия
"Определено е тежко, но имам 100% вяра в тези момчета. Това е четвъртата ми година с тях, с момчетата от бокса и завода и съм сигурен, че са 100% честни с мен. Обичам ги и знам, че нямаше да спечеля тези две титли без тях", каза англичанинът.
Тази година Хамилтън имаше механични проблеми в Китай, Русия, Баку и Сингапур.
"По някаква причина, която няма нищо общо с представянето на пилота, се случиха много неща в колата на Люис. Много повече от останалите", коментира техническият директор на тима Пади Лоуи. Хамилтън заяви пред репортери, че не таи лоши чувства към "Мерцедес" въпреки болезнения провал."Определено е тежко, но имам 100% вяра в тези момчета. Това е четвъртата ми година с тях, с момчетата от бокса и завода и съм сигурен, че са 100% честни с мен. Обичам ги и знам, че нямаше да спечеля тези две титли без тях", каза англичанинът.Тази година Хамилтън имаше механични проблеми в Китай, Русия, Баку и Сингапур.
Люис Хамилтън заяви, че болката от провала в Гран при на Малайзия е невероятна, но "Мерцедес" го увери, че става въпрос за лош късмет.Световният шампион във Формула 1 водеше с повече от 20 секунди преди двигателят му да изпуши. След отпадането той изостана на 23 точки от Нико Розберг в битката за титлата."Нещо просто не се получи. Имаше 43 двигателя на "Мерцедес" и само моят се оказа нередовен", заяви пилотът пред "Скай спортс".От германския му отбор побързаха да го успокоят, че е станал жертва на случайност."Имахме бърза малка среща и е ясно, че той искаше обяснение. Но няма думи, които могат да дадат обяснение. И друг път сме имали сривове на колата, все пак е спорт с механика. Всеки път е нещо различно. Всички сме съсипани, но няма нещо умишлено", заяви шефът на отбора Тото Волф.


description: Испания попадна в деликатна международна ситуация след като руската бойна група около самолетоносача "Адмирал Кузнецов" поиска зареждане с гориво в африканскя ексклав Сеута на път за бреговете на Сирия.

title: Испания предизвика тревога заради зареждане на руска бойна флотилия

maintext: Испания попадна в деликатна международна ситуация, след като руската бойна група около самолетоносача "Адмирал Кузнецов" поиска зареждане с гориво и продукти в африканския ексклав Сеута на път за бреговете на Сирия.Говорител на британския премиер заяви в сряда, че Лондон следи внимателно ситуацията и как ще реагира Мадрид, както и че въпросът е поставен пред испанците. "Премиерът Тереза Мей ясно заяви, че искаме да работим с партньорите си за засилване на натиска над Русия да прекрати бомбардировките в Алепо. Това е, което има значение в този случай", каза британският говорител, цитиран от "Ройтерс".Министърът на отбраната Майкъл Фалън заяви пред репортери на срещата на НАТО в Брюксел, че Лондон би бил "изключително загрижен, че някой член на НАТО би обмислял да помага на руска група със самолетоносач, която може в крайна сметка да се окаже, че бомбардира сирийски цивилни... Напротив, НАТО би трябвало да прояви единство."Външното министерство на Испания обясни, че разглежда руското искане. Властите припомниха, че от години на руски военни кораби се позволява презареждане в испански пристанища, но всеки случай се разглежда отделно."Ел Паис" съобщи, че руски военни кораби са получили преди няколко седмици позволение да акостират в Сеута. Изданието цитира дипломатически източници, според които разрешението за три кораба може да бъде анулирано, ако се потвърди, че те са били част от руската флотилия, пътуваща към Сирия.НАТО изрази в сряда загриженост конкретно за тази флотилия, защото предполага, че тя може да бъде използвана за бомбардиране на сирийския град Алепо. "Испания сама трябва да си вземе решението, каквито отдавна са правилата в НАТО, но сме загрижени от възможността тази бойна група да увеличи бомбардировките срещу цивилни граждани в Алепо", каза генералният секретар Йенс Столтенберг.Групата около "Адмирал Кузнецов" - единственият действащ авионосещ кораб на Русия, потегли преди дни от Североморск, централата на Северния флот, премина в петък през Ламанша и след няколко дни ще достигне Източното Средиземноморие, където вече има 10 руски кораба. Предполага се, че в нея освен самолетоносача са още 7 кораба, както и вероятно ескорт от подводници.


description: Двата отбора не успяха да си отбележат гол в здрав мач навръх 67-ия рожден ден на мениджър на "артилеристите" Арсен Венгер.

title: "Мидълзбро" спря победната серия на "Арсенал"

maintext:
навръх 67-ия рожден ден на своя мениджър Арсен Венгер.
Гостите, които през седмицата разбиха "Лудогорец" с 6:0 в Шампионската лига, днес изиграха доста неубедителен мач. Отсъствието на Санти Касорла се отрази много негативно на разиграванията на лондончани, които създадоха малко головите положения пред Виктор Валдес.
"Мидълзбро" игра строго дефанзивно и свърши отлична работа в отбрана, а освен това беше изключително опасен при редките си атаки. Вратарят на "Арсенал" Петер Чех обаче се представи страхотно и спаси своя отбор от загуба.
С това равенство "Арсенал" излезе начело в класирането с точка аванс пред "Манчестър сити", който обаче има мач по-малко. По-рано през деня грешна стъпка направи и друг от лондонските претенденти "Тотнъм", който направи 0:0 при гостуването на "Борнемут" и събра 19 точки.
Намиращият се в зоната на изпадащите "Мидълзбро" спря серията от шест поредни победи на "Арсенал" във Висшата лига.Двата отбора не успяха да си отбележат гол, a "aртилеристите" дори можеха да загубят


title: Рекорден брой туристи донесоха с 15% повече приходи на хотелиерите

maintext:
Добричка, Варненска и Бургаска област са приели над 900 хил. туристи този август. Това са три четвърти от всички почиващи.
Фотограф: Надежда Чипева
С близо 8% се увеличават българските и чуждите туристи през август спрямо същия месец на миналата година. В хотели, мотели, къмпинги и хижи през месеца са регистрирани рекордните 1.18 млн. туристи, с 93 хил. повече, отколкото през същия месец на миналата година и рекорд за последните поне пет години.
Приходите на хотелиерите
от нощувки изпреварват ръста в броя на туристите - те са 298.9 млн. лв., или с 15.2% повече в сравнение с август 2015 г.
Една от причините е в по-големия брой нощувки - с 13 на сто, и удължения престой - средно 5.9 нощувки за чужденците при 5.7 преди година, и 3.5 вместо 3.4 нощувки на българите.
Данните показват, че по-голямата заетост и повечето приходи идват от чужденците, две трети от които предпочитат хотелите с висока категория, докато най-голям ръст на нощувките има в хотелите с по 1 и 2 звезди, предпочитани главно от българските туристи.
Чужденците са 60% от всички туристи. Приходите от тях нарастват със
17.7%, а от българите - с 5.9%.
Местата за настаняване продължават да се увеличават - през август са функционирали общо 3 122 обекта - с 3.1% повече, отколкото преди година. Средната заетост е малко над 60 на сто, а причината е, че туристическият поток е концентриран в трите черноморски области, поели три четвърти от всички туристи през месеца.
От къде през последните 25 г. са идвали най-много туристи в България, вижте във видеото от рубриката "С две думи".


description: Много избиратели подкрепят Клинтън главно за да попречат на републиканския кандидат Тръмп да влезе в Белия дом.

title: Растящата подкрепа може да изиграе лоша шега на Клинтън

maintext:
Фотограф: Александрина Гинкова
Фотограф: Александрина Гинкова
The very foul mouthed Sen. John McCain begged for my support during his primary (I gave, he won), then dropped me over locker room remarks!
— Donald J. Trump (@realDonaldTrump) October 11, 2016
Щабът на Хилъри Клинтън е изправен пред нов риск - ако Доналд Тръмп продължи да изостава от нея в проучванията на общественото мнение, мнозина демократи просто може да си останат у дома в деня на изборите. Без достатъчна народна подкрепа Клинтън би влязла в Белия дом, лишена от политическия капитал, необходим, за да изпълни дневния си ред. А при най-лошия сценарий това може да ѝ коства президентството, в случай че на 8 ноември избирателната активност на републиканците е много голяма, пише Джеймс Олифант за агенция "Ройтерс", цитирана от БТА.Кандидатът на демократите Клинтън прекара голяма част от кампанията си, биейки тревога за възможността Тръмп да стане президент. Тя се постара да представи завладяваща визия за своето президентство, но не съумя да въодушеви ключови общности, сред които родените през 80-те и 90-те години, малцинствата и либералните демократи.Проучванията показват, че много избиратели подкрепят Клинтън главно за да попречат на републиканския кандидат Тръмп да влезе в Белия дом. Ако те вярват, че той няма шансове да победи, то каква би била мотивацията им да се явят в избирателните секции?Според последното проучване на Ройтерс/Ипсос около половината от всички поддръжници на Клинтън казват, че я подкрепят, за да не допуснат победа на Тръмп . От друга страна, 36.5% казват, че го правят заради политиката на Клинтън, и 12.6% - защото я харесват като личност.Щабът на Клинтън отдавна се опасява от задоволството сред избирателите и постоянно прокарва позицията, че надпреварата е с малка разлика и че Тръмп е неспособен да бъде президент. С увеличаването на разликата в полза на Клинтън тази задача става по-трудна.Анкетата на Ройтерс/Ипсос в 50 щата (направена преди разпространяването в петък на видеото, в което Тръмп се изказва вулгарно за жените) дава на Клинтън 95% шанс да спечели изборите.Проучване на Ен Би Си и "Уолстрийт джърнъл" от понеделник показва, че Клинтън има преднина от 11 пункта пред Тръмп в националния вот. Слабата активност на избирателите на демократите може да остави открити шансовете на Тръмп в колебаещите се щати. И даже и Клинтън да спечели изборите, една победа с малка разлика би събрала в себе си предизвикателствата, пред които тя ще се изправи в опита си да ръководи дълбоко разделената страна В понеделник щабът на Клинтън твърдо заяви, че надпреварата си остава оспорвана, и отправи към привържениците си призив за набиране на пари с твърдението, че Тръмп е "авторитарна заплаха" заради думите му в неделния дебат, че ще я прати в затвора, ако стане президент.Клинтън ще трябва да се справи и с недоволството сред либералните демократи заради изтеклите извлечения от документи за платените лекции, произнесени от нея пред банки и големи компании. Изглежда, извадките ще подкрепят техните опасения за нейната подкрепа за глобалната търговия и тенденцията да се сдружава с Уолстрийт. А и някои либерали очакват от Клинтън да придаде повече позитивизъм на президентската си кампания."Тези избори няма да бъдат просто референдум за Доналд Тръмп", казва Арун Чаудхари, креативен директор на проекта "Революционно послание" - клоняща наляво консултантска компания, която ръководеше кампанията в онлайн медиите на сенатора Бърни Сандърс, бивш съперник на Клинтън.Основното послание на Клинтън, казва той, беше, че "всички трябва да излязат и да попречат на Доналд Тръмп да стане президент , а не да излязат и да направят Хилари Клинтън президент"."Най-добрите послания в кампаниите са по природа относителни", казва Бен Търчин, социолог на демократите, работил за щаба на Сандърс. "Тя може да спечели с по-голяма разлика, като придаде малко по-утвърдителен характер на своята президентска кампания."Централните лозунги от кампаниите на двамата кандидати отразяват техните различни призиви към електората. Докато Тръмп е ориентиран към промяна с "Да направим Америка отново велика",Клинтън е по-безстрастна със своето "По-силни заедно", което означава сплотяване на демократическите избиратели около нейната кандидатура и е трудно продаваемо. Като че ли щабът на Клинтън осъзнава нуждата от корекция в посланието си.Откакто миналия месец президентската надпревара стана по-интензивна, Клинтън се върна към стила си на поведение, помогнал ѝ да спечели първите щати в състезанието за номинацията на демократите. Тя участва в по-малки прояви, съсредоточени върху въпроси от по-голяма важност за групи избиратели на демократите като жените и младите.Търчин, бившият социолог на Сандърс, казва, че постиженията на Клинтън в изработването на позитивно послание са се подобрили, въпреки че тя все още изпитва трудности да привлече подкрепата на младите на възраст от 18 до 34 години. "Трябва непрекъснато да се справяш с трудностите", казва той. "Тя трябва да убеди хората, че споделя техните ценности." (БТА)В същото време Тръмп не отстъпва от агресивния си стил. След като председателят на Камарата на представителите Пол Райън оттегли подкрепата си, бизнесменът написа в "Туитър": "Толкова е хубаво, че оковите паднаха и сега мога да се боря за Америка, както аз реша." Той нарече Райън "слаб" и "неефективен" лидер и нападна сенатор Джон Маккейн, който също отказа да го подкрепя повече.По-късно в интервю за Fox News Тръмп заяви, че Райън не би трябвало да остане на същия пост след изборите. Той се опитва да използва влошените отношения с партийните лидери, за да увеличи подкрепата на твърдия си електорат, отбелязва в. "Уолстрийт джърнъл" . Това значи, че кампанията, вече белязана от лични атаки, ще стане още по-грозна в идните четири седмици.Остава обаче въпросът дали Тръмп може да обърне резултатите. Основните му поддръжници не са мнозинство и той няма шанс, освен ако не добави други демографски групи към тях.


title: Най-старата банка в света ще съкрати 2600 души в мащабен план за преструктуриране

maintext:
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
Затруднената италианска банка "Монте деи Паски ди Сиена" (Monte dei Paschi di Siena - BMPS), която е най-старата финансова институция в света, съобщи днес, че ще съкрати 2600 работни места за три години. Това става след отчетена загуба от 849 млн. евро за първите девет месеца на годината заради лоши кредити, съобщи БТА."Монте деи Паски ди Сиена", която е основана през 1472 година, провежда сложно преструктуриране, след като през юли се класира на последно място в европейските тестове за устойчивост на банките. Планира се изчистване на проблемни кредити за 28.5 млрд. евро (31 млрд. долара) и рекапитализация с до 5 млрд. евро.Банката търси нов акционер, който да се включи в увеличаването на капитала, каза главният изпълнителен директор Марко Морели, цитиран от Асошиейтед прес.Според плана увеличаването на капитала ще зависи от освобождаването от проблемните кредити, повечето от които ще бъдат "складирани" в отделно дружество, което ще плати за тях 33 процента от стойността им. Двете операции трябва да приключат до края на 2016 г. Увеличаването на капитала е необходимо, за да се покрият загубите от отписването на активите


title: "Челси" смени "Адидас" с "Найки" срещу 60 млн. паунда на сезон

maintext:
С новия договор "Челси" ще печели два пъти повече, отколкото от настоящата сделка с "Адидас"
сделката ще носи на сините 60 милиона паунда на сезон.
"Челси" обяви очакваната промяна в доставчика на екипировка. Лондончани подписаха 15-годишен договор с "Найки", който определиха като "най-голямата търговска сделка в историята на клуба".Според британските издания "Телеграф" и "Гардиън"Контрактът влиза в сила след края на настоящия шампионат и е до 2032 г. С новия договор "Челси" ще печели с 30 милиона паунда повече, отколкото от сегашната сделка с "Адидас".Лондоначани имат още шест години от договора с германската компания, но решиха да го прекратят преждевременно. Това ще им струва неустойка от 40 милиона паунда.Сделката между "Челси" и "Найки" е втората най-голяма в световния футбол след тази на "Манчестър юнайтед" с "Адидас", която носи на "червените дяволи" по 75 млн. паунда на сезон."Челси" напредва с две места в подреждането и изпреварва договорите за екипировка на "Байерн" и "Реал" (Мадрид) с "Адидас".Сините стават и най-скъпият футболен партньор на "Найки". В момента това е "Барселона", който има договор до 2018 г. срещу 30 млн. евро на сезон.


title: Хамилтън пое вината за слабия старт в Япония

maintext:
Титлата е все по-близо до Нико Розберг
Розберг спечели трета победа в последните четири старта и общо девета през сезона. Той събра 313 точки и четири кръга преди края има преднина от 33 пред Хамилтън. Дори англичанинът да спечели всички останали състезания, германецът ще бъде шампион с четири втори места.
Световният шампион във Формула 1 Люис Хамилтън пое вината за слабия старт в Гран при на Япония, който го лиши от възможността да се бори за победа.Англичанинът успя да си проправи път до третата позиция в състезанието, но първото място на Нико Розберг драстично намали шансовете му за защита на титлата.Преди старта Хамилтън изрази притеснения от влажността на пистата, но след края на надпреварата заяви, че това не е причината да се срине от втора до осма позиция."Не мисля, че влажното петно имаше нещо общо с това. Просто направих грешка. След това беше много трудно да се върна, но направих най-доброто, на което съм способен", каза трикратният световен шампион."Гумите ми превъртяха на старта. Не съм сигурен каква е причината. Колата беше перфектна през цялото състезание, направих добри обиколки и се борих здраво, но за съжаление не успях да стигна до второто място", допълни той."В крайна сметка съм щастлив от точките, които успях да спечеля днес. Ще продължа да се боря в оставащите състезания", завърши Хамилтън.


description: Българската народна банка публикува на сайта си таблица със средните такси на банките за услугите, които предлагат по разплащателните сметки.

title: БНБ обяви какви са средните такси на банките

maintext:
Фотограф: Надежда Чипева
не предоставят платежни услуги на потребители.
Услуга по разплащателна сметка Средeн размер на таксите Откриване на разплащателна сметка ▪ Откриване на разплащателна сметка в офис на банката 2.16 лв. ▪ Откриване на разплащателна сметка в офис на банката с издаване на дебитна карта към сметката 1.92 лв. Обслужване на разплащателна сметка ▪ Обслужване на разплащателна сметка в офис на банката 2.01 лв./мес. ▪ Обслужване на разплащателна сметка в офис на банката с издадена дебитна карта към сметката 1.51 лв./мес. Закриване на разплащателна сметка ▪ Закриване на разплащателна сметка в офис, открита до 12 месеца от датата на закриване 3.67 лв. ▪ Закриване на разплащателна сметка в офис, открита преди повече от 12 месеца от датата на закриване без такса Внасяне на средства по разплащателна сметка ▪ Внасяне на средства по разплащателна сметка в офис на банката до 4594 лв. - без такса
над 4594 лв. - 0.1% за горницата, мин. 3.06 лв., макс. 195.65 лв. Теглене на пари в брой от разплащателна сметка ▪ На каса в офис на банката до 1 000 лв. * 0.89 лв. 0.26% от сумата,
мин. 6 лв. ▪ С дебитна карта на АТМ, обслужвано от банката 0.22 лв. ▪ С дебитна карта на АТМ, обслужвано от друга банка в страната 0.89 лв. ▪ С дебитна карта на АТМ, обслужвано от друга банка в Европейския съюз * 4.75 лв. + 1.34% от сумата 1.17% от сумата,
мин. 5.62 лв. Плащане по директен дебит ▪ Към сметка при същата банка 1.24 лв. ▪ Към сметка при друга банка 2.14 лв. Платежни операции, извършвани чрез платежна карта, включително чрез интернет ▪ Плащане с дебитна карта на ПОС, обслужвано от банката 0.05 лв. ▪ Плащане с дебитна карта на ПОС, обслужвано от друга банка в страната 0.06 лв. ▪ Плащане с дебитна карта на ПОС, обслужвано от друга банка в Европейския съюз * 0.02 лв. 0.38% от сумата Кредитен превод в национална валута ▪ На хартиен носител към платежна сметка при същата банка 0.97 лв. ▪ Чрез онлайн банкиране към платежна сметка при същата банка 0.40 лв. ▪ На хартиен носител през БИСЕРА към платежна сметка при друга банка 2.12 лв. ▪ Чрез онлайн банкиране през БИСЕРА към платежна сметка при друга банка 1.00 лв. ▪ На хартиен носител към платежна сметка на бюджета при същата банка 1.00 лв. ▪ Чрез онлайн банкиране към платежна сметка на бюджета при същата банка 0.45 лв. ▪ На хартиен носител през БИСЕРА към платежна сметка на бюджета при друга банка 2.25 лв. ▪ Чрез онлайн банкиране през БИСЕРА към платежна сметка на бюджета при друга банка 1.02 лв. Кредитен превод в евро ▪ На хартиен носител към платежна сметка при същата банка € 2.11 ▪ Чрез онлайн банкиране към платежна сметка при същата банка € 1.15 ▪ На хартиен носител с вальор различен от вальор същия ден към платежна сметка при друга банка * 0.18% от сумата, мин. € 20.02,
макс. € 257.08 до € 2216 – € 13.81
над € 2216 – 0.16% от сумата,
мин. € 26.49, макс. € 202.79 ▪ Чрез онлайн банкиране с вальор различен от вальор същия ден към платежна сметка при друга банка * 0.16% от сумата, мин. € 16.62,
макс. € 255.85 до € 5547 – € 20.20
над € 5547 – 0.17% от сумата,
мин. € 34.83, макс. € 152.33 ▪ Входящ кредитен превод * 0.10% от сумата,
мин. € 5.15,
макс. € 74.62 до € 4646 – € 3.65
над € 4646 – 0.1% от сумата,
мин. € 10.23, макс. € 135.88
Българската народна банка публикува на сайта си таблица със средните такси на банките, които те налагат за предлаганите услуги по разплащателните сметки.Информацията е на база на данните, които банките са подали към регулатора към 31 август. Общо 24 банки и клонове на чужди финансови институции са дали такава информация, а три банки са уведомили, че* Въз основа на подадената от банките информация се установява, че за някои от услугите, банките прилагат различен подход за определяне на размера на таксите. За всяка от тези услуги, БНБ изчислява среден размер на таксите за всеки от използваните подходи, въз основа на информацията, подадена от банките, използващи съответния подход.


description: Чували с бюлетини, купени гласове, липсващи запетайки в закона - сякаш пак се готвим да не признаем изборите. Нещо в тази форма на демокрацията вече не е достатъчно на съвременния човек, пише Ивайло Дичев.

title: Пак се готвим да не признаем изборите

maintext:
Фотограф: Георги Кожухаров
Демокрацията е...
Злаполучното квадратче
Нещо не е наред...
Чували с бюлетини, купени гласове, липсващи запетайки в закона - сякаш пак се готвим да не признаем изборите. Нещо в тази форма на демокрацията вече не е достатъчно на съвременния човек, , пише в анализа си за "Дойче веле" Ивайло Дичев.Позволете ми да вляза в най-скучния жанр: съображения за това какво е демокрацията. Знаем какво не е: не е състезание по тласкане на гюлле, където някой отива с метър и обявява шампиона. Не е тържество на мнозинството над загубилото малцинство, което си плаща, че е било на друго мнение. Не е ритуал, с който не се излагаме пред чужденците.Какво е? Демократичните процедури завършват с това, че победеният признава на победителя правото да управлява. Падналият става от прахта, стиска ръката на победителя и му пожелава успех. Няма друг възможен финал, на който да стъпи една легитимна власт.Той не следва от никакви процедури и алинеи, и практически по никакъв начин не може да се гарантира. Всеки избор може да се оспори – винаги ще има две загубени бюлетини, неясно поставена запетая в закона, някакъв член от комисията, който отишъл до тоалетната в решителен момент. В сложния свят, в който живеем, политическият иредентизъм винаги ще си намери ресурс да продължава борбата.Огледайте се по света. Тази година под натиска на крайно десните съдът касира президентските избори в Австрия, макар нарушенията да не изглеждаха особено сериозни. Подиграваха се на Австрия, че станала африканска страна. Но вижте Брекзита – след гласуването над четири милиона граждани направиха подписка за нов контра-референдум , а различни групи до сега обмислят начини резултатите да бъдат обявени за невалидни. Разбира се, върхът е (както обикновено) г-н Тръмп, който заяви, че ако Клинтън спечели, изборите със сигурност ще са били фалшифицирани. Т.е. - той предварително обяви, че няма да ги признае!Назад към България. Приближават президентските избори - как се подготвяме да ги посрещнем? Вече няма избори, които да не са придружени от някакви тежки скандали и очаквана нелегитимност. Купени гласове, неразбория, чували с бюлетини - каквото се сетите. Засега всичко се върти около злополучното квадратче "не подкрепям никого", измислено поради популистката истерия от последните години. Заради нея първо въведоха задължителното гласуване с цел уж да се минимизира турският вот - абсурдна идея сама по себе си, защото турците гласуват или не гласуват в сходна пропорция с останалото население. После се появиха либерални гласове за това, че не можеш да задължиш хората да харесват тези идиотски политици, или че субсидията на партиите много ще се вдигне при задългжително гласуване. Самата задължителност междувременно заприлича на пародия с това, че наказанието за негласуване ще бъде... да не гласуваш, т.е. да отпаднеш от списъците до нова регистрация. Но квадратчето не отпадна и всичко се сведе до въпроса дали ще се брои то за действителен глас или не. Реформаторите се уплашиха, че на пропорционални избори при много гласували ще им стане трудно да прескочат бариерата и се спазариха: някак хем да се брои, хем да не се брои. Обвинения, обиди, клетви за вярност и прочие театър.Но вижте сега какво се получи. Отново приближаваме избори с усещането, че нещо не е наред, че резултатите може да се оспорят, че навярно дори вотът ще трябва да се повтаря. Честта на партиите сякаш е запазена, те предварително са се подготвили за евентуална загуба: е да, биха ни, ама изборите са фалшиви и всяко управление оттук нататък е нелегитимно.Доста страшничко, като си помислиш. Тази тенденция към предварително делегитимиране като че ли се засили през двата мандата на ГЕРБ – имаше я в самото начало на прехода, но тогава още кипеше студената война. А сега защо, откъде? Някой ми писа във фейсбук – така е, защото системата е на практика еднопартийна и всъщност няма смяна на властта. Друг си обяснява кризата на изборния ни процес с грубите нрави на управляващите. Може би вина имат абсурдните промени на избирателната система - те уж трябваше да повишат избирателната активност, а изключиха българи от чужбина, наказват негласувалите с отпадане от списъците, въвеждат измисленото в Елцинова Русия "срещу всички". Колкото повече промени, толкова по-слабо доверие в правилата. Ако си припомним чуждестранните примери - вероятно нещо в тази форма на демокрацията вече не е достатъчно на съвременния човек. Знам ли. Но само си представете следващия ни президент, който и да е той: как ще се изправи на площада и в задните редици някой ще прошепне "да ти го...".


title: Роджър Федерер потвърди участието си на Australian Open

maintext:
Швейцарецът е извън корта от "Уимбълдън" насам
Роджър Федерер потвърди официално, че ще играе на Australian Open в началото на следващата година.В момента швейцарецът се възстановява от травма в коляното, заради която пропусна олимпийските игри в Рио де Жанейро и US Open. Той няма да играе и в заключителния турнир на АТР за сезон 2016."Не мога да дочакам турнира в Австралия. Тренирам усърдно, за да бъда в добра форма през януари. Първо ще участвам за купа "Хопман", а после и в Мелбърн", обяви Федерер, който в момента заема седмо място в световната ранглиста.Участието си в Откритото първенство на Австралия досега потвърдиха и световният №1 Новак Джокович и първите две ракети при жените - Анжелик Кербер и Серена Уилямс.


description: Атракционен влак ще пътува по жп линията Варна - Русе, като мероприятието ще завърши с празнична програма в крайдунавския град. Това е част от честването на 150 години от откриването на първата железопътна линия в България.

title: БДЖ предлага безплатно пътуване с влак с парен локомотив за 150 години от първата жп линия

maintext:
Фотограф: Асен Тонев
Атракционен влак ще пътува по жп линията Варна - Русе, като мероприятието ще завърши с празнична програма в крайдунавския град. Това е част от честването на 150 години от откриването на първата железопътна линия в България, съобщава БТА.По този повод "БДЖ - Пътнически превози" ЕООД и НК "Железопътна инфраструктура", под егидата на Министерство на транспорта, информационните технологии и съобщенията, организират юбилейно честване на 22 октомври, събота.От утре, 12 октомври, "БДЖ - Пътнически превози" ЕООД започва разпространението на билети за юбилейното пътуване с атракционния влак. Поради специалния характер на влаковата композиция местата са ограничени. Билетите са безплатни, заплаща се само запазено място - 0.50 лв.Желаещите да пътуват с атракционния влак могат да се възползват от това предложение, като вземат билети от гарите, на които влакът ще спира: Варна, Белослав, Синдел, Провадия, Каспичан, Хитрино, Самуил, Разград, Вятово и Русе.Специалният влак ще отпътува от жп гара Варна в 8.15 ч. и до Русе ще спира на всички гари в общините по своя маршрут.Специалната атракция за пътуващите и посетителите на събитието е ретро подвижния състав на "БДЖ - Пътнически превози" ЕООД. Влаковата композиция ще бъде теглена от парен локомотив 03.12, като в състава й е включен вагон от царската композиция на Цар Борис III "Корона експрес".Подробна информация за пътуването може да бъде получена на интернет страницата на железопътния превозвач www.bdz.bg , от служителите на билетните каси в железопътните гари и бюра по маршрута и на националния информационен телефон на БДЖ 0700 10 200.


title: Руското влияние в България почти е "похитило държавата"

maintext: Икономическото присъствие на Русия в България е толкова силно, че "граничи с похищение на държавата"в полза на руските интереси и в ущърб на българите и евроатлантическите структури.Това пише в доклада "Ръководството на Кремъл: Разбиране на руското влияние в Източна и Централна Европа". Проучването, продължило 16 месеца, е дело на вашингтонския Център за стратегически и международни изследвания и българския Център за изследване на демокрацията. Авторите на текста са Руслан Стефанов, Мартин Владимир, Хедър Конли и Джеймс Мина.Според текста Русия води кампания от икономически и политически мерки, за да манипулира България, Унгария, Латвия, Сърбия и Словакия, да дискредитира западния либералнодемократичен модел и да подкопае трансатлантическите отношения. "В някои страни руското влияние е толкова всепроникващо и ендемично, че е пречка за националната сигурност, както и за западната ориентация на страната и евроатлантическата стабилност". "Както и в случая със Словакия, за много българи проевропейската и проруската ориентация не са взаимноизключващи се, а са национална необходимост, която личи в политиките на държавата."Като един от основните показатели за измерване на руското влияние, авторите са избрали прага от 12% от БВП. Когато т.нар. руски отпечатък върху икономиката е над 12%, те смятат, че то преминава в много трудна за контролиране намеса в политиката.Под руски отпечатък се има предвид руското корпоративно присъствие, преките инвестиции, търговските отношения (двустранният търговски баланс) и частната собственост и инвестиции.В случая с България руският икономически отпечатък през последните 15 години никога не е слизал под 16.9% (2005г.). Този показател се движи в рамките на 22-24%, а пикът му е през 2012 г. - 27.5%.и чрез него Кремъл разполага с мощен инструмент за натиск над настоящи и бъдещи политически решения в София. Това е повод за тревода и за бъдещата политическа ориентация на България, пишат авторите.Относно това кои са проруските фактори в България в доклада първо се изтъква, че руснаците действат политически опортюнистично, т.е. изместват вниманието си от традиционни към нови популярни партии, когато старите съюзници започнат да губят значение.Изглежда, а по-скоро взъимно подсилващи се мрежи на влияние, проситращи се от корумпирани политици и симпатизиращи партии до големи енергийни компании и български олигарси.Публикацията на доклада съвпада с безпрецедентен дебат в САЩ по въпроса дали Русия опитва да се намеси в президентските избори на 8 ноември чрез кибератаки и оповестяване на имейли от кампанията на Хилъри Клинтън. От щаба на демократката твърдят, че Кремъл опитва да съдейства на републиканеца Доналд Тръмп да влезе в Белия дом.В петък американското правителство за пръв път формално обвини Русия, че е атакувала Демократическата партия. Руският президент Владимир Путин отхвърли обвиненията, а външният министър Сергей Лавров коментира, че САЩ стават по-враждебни спрямо Москва, а НАТО мести военна инфраструктура по-близо до границите на Русия с източноевропейските държави.


title: НА ЖИВО: Григор Димитров срещу Мъри за титлата в Пекин - 2:4

maintext:
Григор Димитров се изправя срещу Анди Мъри в опит да спечели първата си титла от над две години насам. Българинът и шотландецът се срещат за единадесети път, за да определят шампиона в турнира от категория "АТП 500" в Пекин.
Това ще е девети финал в кариерата на българина и трети през 2016 г., но едва втори от категория "АТП 500". През март 2014 г. той спечели турнира в Акапулко, което е най-престижното му отличие досега. 25-годишният българин ще търси пета титла след тези в Стокхолм през 2013 г. и Акапулко, Букурещ и "Куинс" преди два сезона.
Mъри ще играе на 61-и финал в опит да спечели 40-ия си трофей. Шотландецът взе четири титли от осем финала през 2016 г. Той спечели три от последните четири, включително на "Уимбълдън" и олимпийските игри, докато Димитров загуби последните си три финала, два от които през този сезон - срещу Виктор Троицки в Сидни през януари и срещу Диего Шварцман в Истанбул в началото на май.
Проследете на живо развитието на двубоя гейм по гейм:
2:4 Григор Димитров за пръв път постави под напрежение сервиса на Мъри, но пропусна да изравни резултата и шотландецът отново е напред с два гейма. Димитров спечели маратонско разиграване, за да изравни за 30:30, а в следващото търпеливо дочака грешка на Мъри и стигна до първата си точка за пробив. Българинът обаче я пропиля след лош ретур. Последва непредизвикана грешка от форхенд на хасковлията заради скъсан кордаж, а още един пропуск от същата страна - този път в мрежата, сложи точка на гейма.
2:3 Най-после един солиден сервис гейм за Димитров. Българинът имаше нужда от бързо спечелено подаване и го направи след поредица отлични начални удари, давайки на Мъри само една точка.
1:3 Мъри печели с лекота подаването си, без да даде точка на съперника. Шотландецът играе много силно в началото на двубоя и е допуснал само една грешка до момента.
Here’s the head to head. @andy_murray leading their career record and he won his last meeting with #Dimitrov too. https://t.co/CSPHzLwMF9 pic.twitter.com/xHgFR28X0U — TennisTV (@TennisTV) October 9, 2016
Първи гейм на сметката на Григор Димитров. Ситуацията за българина беше на път да стане още по-тежка, след като Мъри поведе с 30:0. Димитров обаче обърна резултата след три страхотни разигравания, особено впечатляващо беше спечелването на второто, когато хасковлията показа светкавична реакция след воле на съперника. Мъри стигна до дюс, но добри сервиси дадоха предимство на Димитров в следващите две точки и той спечели гейма.Анди Мъри бързо затвърждава пробива. Геймът предложи две продължителни разигравания - първото беше спечелено от Димитров, а второто от Мъри, с което шотландецът поведе с 30:15. Форхенд в мрежата даде два поредни геймбола на световния номер 2 и той се възползва още от първия след отлично подготвена атака и лесно воле при мрежата.Анди Мъри взима предимство още в първия гейм на двубоя. С няколко отлични отигравания той поведе с 40:0 и стигна до три поредни точки за пробив. Димитров успя да спаси първата с много дълбок форхенд по диагонала, но при втората предаде гейма с двойна грешка.


title: Баутиста Агут отстрани Джокович в Шанхай и е на финал

maintext:
Баутиста Агут изненада лидера в световната ранглиста
Роберто Баутиста Агут поднесе една от големите изненади на турнира от сериите "Мастърс" в Шанхай, след като отстрани световния №1 Новак Джокович.Сърбинът изигра пореден неубедителен мач на турнира, но този път съперникът му се възползва максимлно от това и се наложи с 6:4, 6:4 след 1.49 часа игра.Двамата тенисисти имаха сходни показатели в изпълнението на сервис, а Джокович имаше и повече печеливши удари - 23 на 17. Той направи само с три непредизвикани грешки повече (29:26), но реализира само две от деветте си възможности за пробив. Испанецът от своя страна проби четири пъти и пропусна само една възможност да спечели подаването на съперника си.Очаквайте подробности!


description: Там, където си мислехме, че е дъното, днес е зинала трагикомическа бездна, карикатурен бестиарий някакъв, миазъм непоносим.Преподавателят в СУ проф. Александър Кьосев за диспута на кандидатите за президент снощи по БНТ.

title: Цитат на деня: Там, където мислехме, че е дъното, зее трагикомическа бездна

maintext:
Фотограф: Надежда Чипева
Просто там, където си мислехме, че е дъното, днес е зинала трагикомическа бездна, карикатурен бестиарий някакъв, миазъм непоносим.
Така културологът и професор в Софийския университет Александър Кьосев коментира първия дебат между кандидатите за президент и вицепрезидент с минимални шансове, състоял се снощи в ефира на БНТ. Ето целия текст на изказването му, публикувано във "Фейсбук".
Гледах случайно, подчертавам това, дебата между част от кандидат-президентите по "Референдум".
Ужасссс......бррррррр!
Най-голямата опасност сега е да не вземем да загубим окончателно критерий за реалност. Пазете се.
Ужас. УЖАС, казвам ви. Шишарки. Мазни милионери. Ченгета. Геополитици. Кебапчета. Топли питки. До един харесват Доналд Тръмп, бил от техния медиен бранш, до един смятат, че Америка е разрушила света. Русия, Русия, Русия. Всички харесват Хайтов и искат орден да му дадат, орден посмъртно. Искат да си дадат един на друг орден.На този фон Велизар Енчев играе гръмовержец от запаса. Марешки - богат, сдържан и мъдър, олицетворение на балканските фармацевтични маси, спечелили всичко с честен труд... Интонационна култура - кръгла нула. Банев говори срещу крадците, възмутен, с алаброс, костюмът му струва колкото БНТ. Жорж Ганчев .... той винаги си изглежда Жорж Ганчев - румен-спортен шоу-старец, във вечна еуфория, не помръдва, зарадва ме даже...Просто там, където си мислехме, че е дъното, днес е зинала трагикомическа бездна, карикатурен бестиарий някакъв, миазъм непоносим.


title: "Лексус" представи упражнение по дизайн

maintext:
1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 Фотограф: Георги Пауновски 1
2
3
4
5
6 1
2
3
4
5
6 1
2
3
4
5
6
Прототип на компактен SUV, в който е дадена почти пълна свобода на дизайнерите от студиото на марката във Франция, дебютира на автосалона в Париж. Моделът UX Concept бележи новите насоки в развитието на визията на моделите на японския производител.Освен впечатляващите външни форми, колата предлага и качествено нова визия за интериора, подчинена на максималната ергономика. Отзад седалките са оформени като луксозни кресла, докато предните са подчинени на концепията Kinetic Seat (повече за нея вижте във видеото).UX Concept е кросоувър с типичното агресивно излъчване на високопроходим автомобил, но в същото време стои нетипично близко до пътя, а водача се чувства като в купе.Возещите се отпред буквално плуват в информация, доставяна от няколко дисплея в холограмен стил.Сред интересните нововъведения са електро-хроматичните странични стъкла, които потъмняват, подложени на въздействието на слънцето.Страничните огледала са заменени от камери, картината от които се прехвърля на малки дисплеи. Всички превключватели са електростатични и реагират на допир.


title: Горанов очаква дефицитът да е нулев тази година

maintext:
"Приятно съм изненадан от факта, че Русе е много по-различен от преди, което лично мен като български министър ме удовлетворява. Живеете в един красив европейски град", е казал Горанов след разходка в центъра на Русе и среща с колегите си от НАП.
[община Русе]
3.4 млрд. лв., но при силно неизпълнение на разходите. В закона за бюджета е заложен дефицит от 2%.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
В национален мащаб е много възможно постъпленията от агенция "Митници" през тази година да надхвърлят с около 2 млрд. лева тези за 2015 г. Това е добър резултат и ще даде възможност дефицитът в бюджета да бъде сведен до нула, каза в Русе в отговор на журналистически въпрос министърът на финансите Владислав Горанов, цитиран от БТА.Изпълнението на бюджета към края на септември е с излишък отНа среща с кмета на града Пламен Стоилов финансовият министър е заявил, че ще лобира за магистрала София - Русе, по информация на пресцентъра на общината.


description: Затворили сме всички канали, но като се има предвид огромната ни граница със Сърбия и Македония - предполагам, че ще дойде оттам, ако отнякъде влиза нещо, коментира Борисов в отговор на въпрос къде може да има пробойни.

title: Борисов заплаши с уволнение петима директори в МВР, иска резултати срещу контрабандата

maintext:
Фотограф: Надежда Чипева
Перник, Хасково, Пловдив, Пазарджик и Русе, които трябва да постигнат резултати срещу контрабандата.
Премиерът Бойко Борисов е поставил едномесечен срок на петима областни директори на МВР да намалят нивото на контрабанда и ако това не се случи, ще следват уволнения. Това съобщи министър-председателят пред журналисти, след като приветства участничките във форума "Миграция и интеграция: Влиянието върху жените", организиран от Европейска народна партия -жени.От думите му не се разбра за кои точно директори става въпрос и въпреки че първоначално говори четирима души, после изреди пет града -Най-сложна, по думите му, е ситуацията с контрабандата в Перник, а в София полицията се справяла добре, предаде БТА."Затворили сме всички канали, но като се има предвид огромната ни граница със Сърбия и Македония - предполагам, че ще дойде оттам, ако отнякъде влиза нещо", коментира Борисов в отговор на въпрос къде може да има пробойни."В България контрабандата намалява, рекордно ниска е -8%, а в Румъния и Холандия се увеличава", обясни Борисов, цитиран от агенция "Фокус". "Полагаме огромни усиля в битката с всички контрабанди - алкохол, горива, захарни изделия, меса", увери премиерът. Затова, припомни той, сумарният резултат е 3,7 млрд лв. повече в бюджета. Така че тези, които ни искат оставката, да кажат защо не са ги събирали преди, настоя отново той.Вчера при откриване на европейска агенция за гранична и брегова охрана, попитан за исканата му оставка във връзка с надпреварата за генерален секретар на ООН, премиерът отново изтъкна добрата работа на правителството. Повече четете тук По повод вчерашния протест, организиран от БСП с искане за оставка на правителството, Борисов коментира, че там е видял само депутатите и общинските съветници на левицата.


title: Комисията за конкуренция ще проверява за картел и банки, хранителни вериги и аптеки

maintext:
Фотограф: Надежда Чипева
Комисията за защита на конкуренция (КЗК) ще проверява за картел и хранителните вериги, фармацевтичния бизнес и банките. Това обяви председателят на комисията Юлия Ненкова пред комисията по икономическа политика в Народното събрание в сряда.В понеделник антимонополното ведомство обяви, че е разкрило картел при горивата между 6 компании.Ненкова посочи, че комисията започва проверки на място, които ще завършат със секторни анализи, свързани с евентуални нарушения, съобщава в "Сега".Ще се търсят съгласувани практики и договаряне на цени. "Фирмите се крият и не си пишат, за да не ги хващаме", обясни Ненкова пред депутатите.В областта на фармацията ще бъдат проверявани не само аптеки, но и производители, търговци и дистрибутори.Още през май старото ръководство на комисията обяви, че започва разследване на големите търговски вериги заради съмнения за картел. Повод станаха т.нар. собствени марки на някои основни продукти, които са по-евтини от останалите. Сред заподозрените попаднаха "Кауфланд България", "Билла България", "Лидл България" и "Метро Кеш енд Кери България".


title: Затворете границите на ЕС за 24 часа, призова премиерът на Люксембург

maintext:
Ксавие Бетел
Ксавие Бетел, премиер на Люксембург, призова всички граници на страните в Европейския съюз да бъдат затворени за 24 часа. По този начин на скептично настроените европейци ще бъде даден шокиращ урок колко ценно е свободното движение на хора между страните членки.На конференция в Париж той каза, че решението на Великобритания да напусне съюза е било алармата за пробуждането на мнозина от лидерите в ЕС. Правителствата трябва да направят ревизия какво работи и какво – не, в блока, добави Бетел."Затварянето на границите за ден ще демонстрира на хората какво е да чакаш 2 часа, за да влезеш в Италия или Испания, да има контроли навсякъде, да са блокирани всички видове размяна. Един ден. За да видят хората какво е да си извън Европа. Това, което казвам, е ужасно, но би било добре хората да го разберат", цитира думите му агенция "Блумбърг".По повод сигналите от Лондон, че правителството ще преговаря при напускането да запази част от привилегиите да принадлежи към единния пазар, но да отхвърли някои основни изисквания за това, премиерът призова за твърд отпор."Преди да влязат, те изтъргуваха всевъзможни отстъпки, сега искат да са отвън с множество изключения. Това не е "Фейсбук", където има статус "Сложно е". Според него, ако това се позволи на британците, в Европа ще последват още референдуми за получаване на същия статут.


title: Турция и Русия засилват военното си сътрудничество

maintext:
Бунтовници в провинция Алепо, Сирия.
Фотограф: Khalil Ashawi
Бунтовници в провинция Алепо, Сирия.
Фотограф: Khalil Ashawi
Турция и Русия ще засилят военното си сътрудничество и контактите на разузнаването, съобщиха двамата президенти, цитирани от Би Би Си . Владимир Путин и Реджеп Ердоган са се съгласили, че е нужно да се достави помощ в сирийския град Алепо, където в момента се водят ожесточени сражения.Москва и Анкара подкрепят различни страни в сирийската война – миналата година руската армия се включи на страната на режима на Башар Асад, докато според Ердоган той трябва да бъде свален от власт.Конфликтът в Алепо обтегна отношенията между Русия и Запада. Вашингтон прекрати всякакви контакти с Москва заради офанзивата, която сирийската армия провежда с подкрепата на руската армия, а Париж заплаши да поиска Международния наказателен съд да разследва евентуалните военни престъпления в Сирия. Президентът Франсоа Оланд обмисля дали да не отмени срещата си с руския си колега Владимир Путин , уговорена за 19 октомври в Париж.Този съюз демонстрира приликите между Турция и Русия, коментира дипломатическият кореспондент на Би Би Си Джонатан Маркъс. "И двете се чувстват изолирани, и двете са поели авторитарен курс, и двете са в лоши отношения с Вашингтон, освен това имат стратегически цели в Сирия, където ще се наложи да работят заедно."По време на срещата си в Истанбул министрите на енергетиката на двете държави подписаха междуправителствено споразумение за изпълнение на проекта за газопровод под дъното на Черно море "Турски поток" , предаде ТАСС, цитирана от БТА. Засега той е само за една от планираните четири тръби и тя ще захранва само турски потребители. Турция ще получи отстъпка от цената на руския газ."Обръщам внимание, че по този начин се движим към реализиране плановете на президента на Турция за създаване в страната на голям енергиен хъб", заяви Путин.Министърът на енергетиката Александър Новак обясни, че сухопътният участък от "Турски поток" ще бъде собственост на турска компания, а морският – на руска. "Руската компания ще строи и притежава морския участък, сухопътният ще се владее за турските потребители от местна компания, най-вероятно от "Боташ", цитира думите му ТАСС.Това засяга първата от планираните 4 тръби. Страните са се разбрали засега за две, като за втората ще бъде създадено съвместно дружество, но дори и в този случай морският участък остава руски.


title: С 10 души "Айнтрахт" също открадна точки от "Байерн"

maintext:
Нападателят на "Байерн" Роберт Левандовски и Давид Абрахам се борят за топката
3 - Joshua Kimmich (@FCBayernEN) scores in 3 consecutive BL-games for the 1st time in his career. Run. #SGEFCB
— OptaFranz (@OptaFranz) October 15, 2016
Лидерът в Бундеслигата "Байерн" (Мюнхен) направи второ поредно равенство, като този път стана жертва на играещия с човек по-малко "Айнтрахт".Домакините от Франкфурт стигнаха до 2:2 с гол в 78-ата минута, за да потвърдят добрия си старт на сезона, след като миналата година едва не изпаднаха.След равенството 1:1 с "Кьолн" в миналия кръг шампионите отново не успяха да вземат пълния комплект точки и авансът им на върха се стопи на две точки. Именно "козлите" излязоха втори в класирането след успех с 2:1 над "Инголщад".Ариен Робен даде перфектното начало на шампионите още в десетата минута, когато получи центриране от Дейвид Алаба, овладя топката в наказателното поле и стреля от малък ъгъл. Топката обаче мина покрай вратаря Лукас Храдецки и между краката на защитник и влезе в мрежата.Две минути преди почивката домакините изравниха чрез Саболч Хусти. Той извади късмет, че след удар към вратата топката се отби в крака на Жером Боатенг и се върна при него. Той излезе на скорост сам срещу вратаря Мануел Нойер и със силния си ляв крак вкара за 1:1."Байерн" игра силно в първите 15 минути на второто полувреме в опит да излезе отново напред в резултата. Усилията им бяха възнаградени в 62-ата минута, когато късмета споходи и Джошуа Кимих. Матс Хумелс опита изстрел към вратата, но топката се спря у Кимих и той реализира шестия си гол в последните седем мача.Три минути по-късно "Айнтрахт" остана с човек по-малко заради втори жълт картон на Хусти. Въпреки това домакините се мобилизираха и стигнаха до ново изравняване. В 78-ата минута Тимъти Чандлър напредна отдясно и центрира, а Марко Фабиан вкара с рамо."Кьолн" продължава да няма загуба от началото на сезона, а срещу "Инголщад" взе солиден аванс още през първото полувреме. Централният нападател Антони Модест вкара два гола в 28-ата и 29-ата минута от дузпа. Гостите вкараха само почетно попадение в 90-ата минута чрез Лукас Хинтерзеер.


description: Победата на Боб Дилън в категорията за литература беше голямата изненада на престижните отличия тази година. Мълчанието му в продължение на две седмици след новината пък предизвика възмущение сред членове на Шведската академия, която му присъди Нобеловата награда.

title: Боб Дилън най-после отговори ще приеме ли Нобеловата си награда

maintext: Американският рокмузикант Боб Дилън най-после отговори публично на въпроса, който светът пита от 13 октомври насам.Тогава Шведската академия обяви, че присъжда Нобеловата награда за литература за 2016 г. на певеца , заради това, че с текстовете си е създал нов поетичен изказ в американската песенна традиция. Реакцията на самия Дилън дойде този петък в британския ежедневник "Телеграф", цитиран от "Ройтерс", където той коментира, че ще приеме наградата си и ще присъства на официалната церемония, ако има възможност.Победата на Боб Дилън в тази категория беше голямата изненада на престижните отличия тази година. Мълчанието му в продължение на две седмици след новината пък предизвика възмущение сред членове на Шведската академия, която му присъди Нобеловата награда Нобелистът вече е потвърдил официално и пред тях, че приема отличието си, но Академията още няма твърд отговор дали Дилън ще присъства лично на церемонията в Стокхолм през декември, за да го приеме.Изпълнителят, който тази година навърши 75 години, е известен със свенливостта си пред медиите и публичното внимание, но отличието е придружено с награден фонд от 900 хиляди долара, припомня "Ройтерс".


description: Мотивите на организацията на сините фенове е, че там са се играли мачовете на любимия им тим само с оригиналния армейски клуб, който според тях няма нищо общо с "ЦСКА минус София" на Гриша Ганчев, както наричат новото дружество.

title: "Синя България" се обяви против мачът с ЦСКА да се играе на "Васил Левски"

maintext:
От тръста изтъкват и седем причини защо двубоят с ЦСКА трябва да се състои на стадион "Георги Аспарухов":
1. Никога досега мачовете ни с "Литекс", "Ловеч", "Осъм", "Лекс", "Кърпачев" или както и да се е казвал този отбор не са били на Националния стадион, когато стадион "Георги Аспарухов" е бил в изправност.
2. ПФК "Левски" има задължения към строителните компании, изградили сектор А на ст. "Георги Аспарухов" и с приходите от този сектор ги погасява. Играейки на друг стадион, нарушаваме тези си задължения и увреждаме собствения си интерес, както и този на гореспоменатите компании.
3. ПФК "Левски" има подписани договори и задължения със спонсорите си, в частност относно брандирането на стадиона и начина на реклама. Нарушаването на тези договори води до неустойки.
4. Финансовото състояние на клуба не позволява плащането на огромни суми за наем на чужд стадион, а тези средства могат да отидат за НАП, ДЮШ или друго належащо плащане.
5. ПФК "Левски" изгради пропусквателна система на ст. "Георги Аспарухов", която на ст. "Васил Левски" липсва и ще затрудни притежателите на сезонни билети и ще увеличи разходите.
6. ПФК "Левски" е продал единствените по рода си в България ВИП боксове на привърженици, платили за тях десетки хиляди лева, които няма да могат да получат същия комфорт и обслужване на друг стадион и с основание могат да предявят претенции към ръководството.
7. Феновете на "Левски" не припознават, нито приемат въпросните двубои за нещо различно или специално от тези с "Литекс".


description: Поправките в закона за развитието на академичния състав се обсъждат в образователната комисия от юни.

title: Единните критерии за професори и доценти влизат за обсъждане в парламента чак догодина

maintext:
Някои от поправките в закона за развитието на академичния състав срещат критиките на университетската общност.
Фотограф: Георги Кожухаров
Поправките в закона за развитието на академичния състав, с които се въвеждат минимални национални критерии за кандидатите за професори, доценти и главни асистенти, ще влязат за окончателно обсъждане и приемане в парламента едва следващата година. Промените се обсъждат на второ четене във водещата образователна комисия от средата на юни, когато окончателно бе одобрено единните критерии да се определят чрез числови стойности на обективни показатели Целта на поправките е да бъде прекратено ударното хабилитиране на професори и доценти през последните години след закриването Висшата атестационна комисия (ВАК) към Министерския съвет през 2010 г. От тогава до сега университетите сами разписват процедурите и критериите за хабилитиране.Приемането на второ четене на новите текстове в закона за развитието на академичния състав, които са разписани в 44 параграфа, върви бавно в образователната комисия, тъй като част от поправките срещат критики от страна на университетската общност, чиито представители присъстват на заседанията. Депутати дори се шегуват, че се работи с "темповете на английския парламент", тъй като се гласуват по три-четири параграфа на ден. За да се стигне до окончателно приемане на законопроекта от водещата комисия, някои текстове дори ще бъдат обсъждани отново от работна група с повече представители на университетската общност и експерти.Днес председателят на образователната комисия Милена Дамянова (ГЕРБ) обяви, че заради голямото забавяне работата по законопроекта ще е приоритет до края на годината, за да може след това да влезе на второто четене в пленарната зала. Поправките, които се обсъждат в момента, са обединени предложения от шест законопроекта, внесени по различно време и приети на първо четене в последните години. Депутатът от "Атака" проф. Станислав Станилов определя закона като "най-сложния от всички закони у нас".Основните минимални критерии за заемане на академични длъжности професор, доцент и главен асистент ще бъдат научните постижения като брой авторски монографии, брой статии в реферирани списания, брой глави в книги и др., както и академичните постижения като защитили докторанти, брой разработени нови лекционни курсове и упражнения, брой написани учебници и др. На второто четене в образователната комисия от критериите отпадна размерът на привлеченото финансиране по научни проекти, но тази дейност също ще бъде отчетена при хабилитирането. Магистърските и бакалавърските дипломни работи, с които обикновено се занимават кандидатите за главен асистент, също няма да се броят.Критериите за всяка научна област и точките към тях ще бъдат разписани от образователното министерство в правилник към закона, който трябва да влезе в сила заедно с него. Депутатите настояват ведомството да побърза с проекта. Окончателните единни критерии и точките към тях ще трябва да залегнат като минимални изисквания в правилниците на университетите, които да ги надградят.Хабилитирането ще става след защита на научен труд пред научно жури, както е и в момента. Днес в образователната комисия се обсъждаше дали това да не бъде комисия, но се разбра, че няма политическа воля за възстановяването на ВАК.Според одобрените текстове трима от членовете на научното жури трябва да са от други университети. Досега такова изискване имаше само за двама от тях. До защита ще се допускат само дисертации, която отговарят на минималните изисквания за съответната научна област.Обявата за конкурс за академична длъжност ще трябва да се публикува и в Държавен вестник, реши образователната комисия днес. Текстовете, които разписват методиката за признаване на "малки" и "големи" дисертации от чужди университети, бяха върнати за обсъждане в работната група.Другата седмица образователната комисия трябва да продължи с обсъждането на 19-ия от общо 44 параграфа.


description: Бившият френски премиер Ален Жюпе, който се надява да бъде избран от десницата за кандидат за президентските избори, заяви пред "Гардиън", че споразумението за границите между Франция и Великобритания трябва да бъде преразгледано и Париж да спре да решава въпроса с бежанците и мигрантите вместо Лондон.

title: Фаворитът за нов президент на Франция поиска промени в границата с Великобритания

maintext: Бившият френски премиер Ален Жюпе, който се надява да бъде избран от десницата за кандидат за президентските избори , заяви пред "Гардиън" , че споразумението за границите между Франция и Великобритания трябва да бъде преразгледано и Париж да спре да решава въпроса с бежанците и мигрантите вместо Лондон.71-годишният политик, който е фаворит за президентския пост, обяснява, че иска пълно предоговаряне на споразумението от Льо Туке, според което граничните проверки се извършват на територията на Франция в пристанищния град Кале, а не когато пътуващите към Великобритания стъпят в Обединеното кралство."Не можем да толерираме това, което се случва в Кале. То е пагубно за нашата страна и има сериозни последствия за икономиката и сигурността на хората в града", коментира Жюпе пред британската медия. "Първата стъпка е денонсиране на споразуменето от Льо Туке. Не можем да приемем, че трябва на нашата територия да извършваме подбор на хора, които Великобритания иска или не иска да приеме. Това е работа на Обединеното кралство".Жюпе обяснява, че не се бои от вероятната силна съпротива на Лондон за промяна на споразумението. На въпрос дали границата трябва да бъде изместена към британския бряг от Кале към Кент, политикът отговаря: "Разбира се. Не ми казвайте, че това ще е трудно само защото Великобритания не го иска". По думите му Франция трябва да каже "не" по няколко въпроса от международната политика, на първо място – договорката от Льо Туке.Според подписаното през 2003 г. двустранно споразумение британските чиновници могат да проверяват документи на френска територия и обратно. Това на практика означава, че всъщност английската граница е на френска територия и бежанците, които се опитват да стигнат до Обединеното кралство, се оказват в капан в ничията земя и остават в импровизирания лагер в Кале, известен като "Джунглата ".Ситуацията в пристанищния град се превръша в централна тема в президентския дебат във Франция. Под силен политически натиск след броени дни лявото правителство ще започне да разрушава лагер в Кале , където в мизерни условия живеят хиляди мигранти, опитващи се да стигнат до Великобритания.Тази седмица Обединеното кралство започна да приема деца от лагера , след като Париж призова за повече солидарност.юпе, който е бивш премиер на Франция по времето на Жак Ширак през 1995 г., а понастоящем е кмет на Бордо, е фаворит да стане кандидатът за президент на традиционната десница в лицето на "Републиканците", изпреварвайки бившия президент Никола Саркози. Вътрешният избор на партията ще се състои на 20 ноември. Президентските избори са насрочени за 23 април 2017 г."Гардиън" пише, че Жюпе е претърпял огромна трансформация и от един от най-ненавижданите политици в страната е успял да влезе в образа на по-умерения и опитен възрастен кандидат-президент. Но преди 21 години той е най-мразеният премиер във Франция. 2 милиона души излизат на протести срещу предлаганите от него пенсионни промени. През 2004 г. получава условна присъда и в рамките на година му е забранено да бъде на държавна работа заради злоупотреба с власт в случай от 80-те години. Въпреки това присъдата не му нанася сериозен удар, тъй като се смята, че е поел отговорност за деяние, дело на Ширак.


title: "Лудогорец" остава близо до "Левски" след разгром над "Локомотив" (ГО)

maintext:
"Лудогорец" взе шеста поредна победа в Първа лига
"Лудогорец" се отърси от тежкото поражение срещу "Арсенал" (0:6) в Шампионската лига с убедителна победа над "Локомотив" (Горна Оряховица).Шампионите се наложиха безпроблемно с 4:0 и постигнаха шести последователен успех в Първа лига. Те събраха 25 точки и отново се доближиха на две от лидера "Левски", като са изиграли и мач по-малко от сините.Георги Дерменджиев направи доста промени в състава спрямо мача с "Арсенал" и започна без нито един футболист, роден в България. Сред тримата играчи, които се появиха на терена след почивката, също нямаше българин.Натурализираният бразилец Марселиньо беше единственият играч с български паспорт в редиците на разградчани. Той отбеляза и едно от четирите попадения. Румънският национал Клаудиу Кешеру се разписа два пъти, а един гол добави резервата Жуниор Кишада."Лудогорец" не наложи очаквания силен натиск в началото на двубоя и "Локомотив" дори създаде първата чиста ситуация за гол в 14-ата минута. Лукаш Саша направи груба грешка и изведе Матиас Курьор очи в очи с вратаря Милан Борян, но нападателят на гостите стреля неточно.В 25-ата минута шампионите откриха резултата. Кешеру получи чудесно центриране от дясното крило от Марселиньо и прати топката в обратния ъгъл с хубав изстрел от воле.Само три минути по-късно "Локомотив" стигна до гол, но попадението с глава на Цветан Генков правилно беше отменено заради засада."Лудогорец" трябваше да чака до 51-ата минута, за да реши двубоя с второ попадение. Марселиньо получи подаване от Кешеру, напредна на скорост към наказателното поле и от границата му прати топката в долния десен ъгъл на вратата.В 78-ата минута разградчани поведоха с 3:0. Keшеру отне топката от Стефан Цонков пред вратарското поле и отблизо не остави шансове на Николай Банков.Само две минути по-късно Цонков фаулира откъсващия се сам срещу вратаря Върджил Мисиджан и получи директен червен картон.В 91-ата минута остана време и за рядко получаващия шанс за изява Кишада да се разпише. Сисиньо проби отдясно и намери сънародника си в наказателното поле. Кешеру си откри позиция за удар с чудесно поемане на топката и я насочи в далечния ъгъл за крайното 4:0.


title: ДПС ще подкрепи официално кандидат-президент

maintext:
Мустафа Карадайъ
Фотограф: Георги Кожухаров
Другата седмица ДПС ще реши официално кой кандидат за президент да подкрепи. Според депутати от движението най-голяма е вероятността подкрепата да бъде за бившия премиер Пламен Орешарски, който бе издигнат от инициативен комитет. Претендентът за вицепрезидент на комитета е Данаил Папазов.В ДПС обсъждана е и кандидатурата на Ивайло Калфин, който АБВ издигна след развода с БСП.Преди дни лидерът на ДПС Мустафа Карадайъ обяви, че движението ще има решаваща роля при избора на следващия президент. От няколко седмици той говори за предсрочни парламентарни избори след президентските.


description: В композицията е имало общо 600 души.

title: При дерайлиране на влак в САЩ са ранени 29 души

maintext: Пътнически влак излезе от релсите в южната част на американския щат Ню Йорк, като при инцидента пострадаха 29 души, предаде БТА. В композицията е имало общо 600 души.Инцидентът е станал недалеч от градовете Ню Хайд парк и Гардън сити. Първите три вагона са излезли от релсите, след като композицията се е ударила в монтажен влак.Заради катастрофата движението на влакове в този район е било преустановено.


description: По Закона за публичните финанси днешната дата (31 октомври) е крайният срок, в който правителството трябва да е внесло проектобюджетите в Народното събрание за гласуване от депутатите.

title: Кабинетът гледа на извънредно заседание бюджета за 2017 г.


description: "Шестима души от стотици хора на границата ни са пожелали да останат в България. Днес те са четирима, защото двама са напуснали страната. Могат ли четирима души да бъдат заплаха за нашата сигурност", пита тя.

title: Цачева: Границите се пазят надеждно, опонентите ни правят внушения

maintext:
Фотограф: Надежда Чипева
"Българските граници се пазят надеждно от държавните институции, благодарение на съвместната ни работа с европейските ни партньори. Въпреки това има сили, които искат да предизвикат дестабилизация и правят внушения, които предизвикват напрежение сред обществото", заяви кандидатът на ГЕРБ за президент Цецка Цачева в Провадия, цитирана от БТА. По думите й и европейските партньори признават, че България пази отговорно външната граница."Опонентите ни говорят, че България ще бъде завладяна от бежанци. Шестима души от стотици хора на границата ни са пожелали да останат в България. Днес те са четирима, защото двама са напуснали страната. Могат ли четирима души да бъдат заплаха за нашата сигурност", попита тя и призова за разум и трезви преценки по темата."Като президент винаги ще заставам на страната на интереса на българските граждани, когато се предприемат действия против техния интерес", заяви Цачева.Тя изтъкна, че за да има ръст на икономиката е необходимо да има стабилни държавни институции, а като свой приоритет посочи насърчаването на по-образована българска нация.


description: Това заяви премиерът Бойко Борисов на въпрос за исканата му оставка във връзка с провала на Кристалина Георгиева за ООН.

title: Бойко Борисов: Няма да подам оставка, Бокова прояви нахалство (допълнена)

maintext:
Премиерът Бойко Борисов
Фотограф: Юлия Лазарова
новата агенция на Европейския съюз "Европейска гранична и брегова охрана" на граничния пункт "Капитан Андреево".
Роб Уейнрайт
"Няма логика в искането за оставка, всички премиери извън Португалия би трябвало да подадат оставка. Оставка трябваше да искаме на Орешарски, но той вече я подаде. Затова, че ни я предложи (Ирина Бокова - бел. ред.) преди две години. Тя прояви нахалство и не се отказа, и отиде да блокира госпожа Георгиева."Това заяви премиерът Бойко Борисов на въпрос за исканата му оставка във връзка с надпреварата за генерален секретар на ООН. След гласуването в сряда вечерта стана известно, че португалецът Антониу Гутериш ще бъде следващият лидер на Обединените нации. Днес и БСП, и ДПС поискаха оставката на правителството. В избора участваха първоначално номинираната от българското правителство Ирина Бокова, а преди десет дни правителството издигна българския еврокомисар Кристалина Георгиева. Бокова обаче не се отказа от надпреварата.Борисов е на откриването наСпоред премиера номинирането на Кристалина Георгиева "в последния момент, не е гаф". "Имахме увереността на много държави, че ще я подкрепят", каза още Борисов. По думите му за Гутериш е имало договорка между големите държави. След гласуване в сряда Георгиева получи пет гласа "за", включително от две държави постоянни членки, 8 "против", сред които 2 постоянни членки и 2 "въздържал се", един от които също е бил от постоянна членка на съвета. На практика Георгиева е била изправена пред две заплахи за вето, но не се знае от кои държави.Според официалната информация Ирина Бокова е получила по 7 гласа "за" и "против" и 1 "въздържал се". По думите на репортерката на агенция "Франс прес" Каръл Ландри две държави постоянни членки са били готови да ѝ наложат вето.На журналистически въпрос дали се срамува от резултата от избора за ООН Борисов заяви:На свой ред той попита: "20 години кой е виждал Бокова в България?" Единственото, за което премиерът съжалява, е, че "принципите вече не съществуват". И даде пример, че не била спазена уговорка за нов генерален секретар на ООН "да бъде избрана жена от Югоизточна Европа".От думите на Борисов се разбра, че друга жена в тази част на Европа е нямала шанс, затова са пробвали с втората кандидатура - тази на Кристалина Георгиева. "Както мъжът й (на Бокова) въпреки всичките опити за оставка, не се оттегли от Европейската банка за развитие", направи сравнение Борисов за отказа на първия кандидат да напусне надпреварата. "Малко да се смирят", призова премиерът.До номинацията на Георгиева се е стигнало след информация до българското правителство от партньори, че Бокова ще има червени картони. В крайна сметка и Бокова, и Георгиева са били изправени пред заплахата да получат вето. Това Борисов обясни с противопоставянето между Русия и САЩ, "което тази седмица мина всички граници".Борисов на няколко пъти подчерта, че България не имала двама играчи в надпреварата за ООН, тъй като правителството е подкрепяло само Георгиева и за няколко дни тя е постигнала "един значителен резултат без кампания".На въпроса дали е разговарял с Бокова за оттегляне на подкрепата към нея Борисов потвърди и допълни, че още пазел есемеси, в които тя му пишела, че никога няма да забрави и че му благодари. Премиерът не пропусна да се похвали със свършеното от правителството, като отбеляза, че вчера се е върнал от Брюксел със 180 млн. лв. за бюджета и попита: "Видяхте по какви магистрали дойдохте дотук (граничния пункт "Капитан Андреево" - бел. ред.), нали?""Половин Европа е дошла и ни гледа на живо и като кажа нещо, го чува цяла Европа. За това ли да дам оставка?", попита риторично Борисов и добави, че искащите оставката му от АБВ са виновни за 3 млрд. лв. дълг на България.Борисов отбеляза още и че днес е получил лични поздравления от шефа на Европолза борбата му с контрабандата.


title: "Лукойл Академик" спечели първата баскетболна Суперкупа на България

maintext:
"Лукойл Академик" победи "Рилки спортист" с 93:85
[LAP.bg]
"Отборът ни показа колебания и не съм доволен. Не е нормално да има такива възходи и спадове за един добър отбор, какъвто имаме претенции да сме. За жалост все още нещата, които говорим, не могат да се случат. Хубавото е, че когато разликата падна през второто полувреме, показахме характер", каза Тони Дечев пред БНТ след двубоя.
"Рилецо" навакса 18 точки пасив, но не успя да обърне мача
[LAP.bg]
Треньорът на самоковския тим Людмил Хаджисотиров обеща, че отборът му ще играе все по-силно
[LAP.bg]
Дани Гибсън беше най-резултатен за победители с 21 точки, а Загорац добави 18 точки и 5 борби.
За "Рилски спортист" се отличи Келвин Паркър с 26 точки, а ветеранът Йордан Бозов добави 23 точки.
"Лукойл Академик" е първият носител на баскетболната Суперкупата на България.Шампионите, водени от Тони Дечев, победиха носителя на Купата на България "Рилски спортист" с 93:85 в столичната зала "Универсиада"."Студентите" направиха много силно първо полувреме, в което стигнаха до преднина от 18 точки. През втората част "Рилски спортист" се върна в мача и дори успя да изравни резултата две минути преди края. Две ключови тройки на Саша Загорац все пак решиха двубоя в полза на "Лукойл Академик".Още в началото двубоят два пъти беше прекъсван заради проблеми с електрическото табло. Наложи се дори да се взима техника от зала "Триадица".Първата четвърт се проточи повече от един час, а след нея шампионите водеха с 30:18. По-добрата игра на "Лукойл Академик" продължи и през втората част, която завърши 25:21."Студентите" обаче позволиха на съперника да се върне в мача. "Рилски спортист" започна да стопява разликата, а след серия от 10:0 се стигна до дисквалификация на капитана на "Лукойл Академик" Филип Виденов. След като му беше осъдено нарушение в атака, той си изпроси дисквалификация след два технически фаула за реплики към съдиите.Носителят на Купата на България спечели категорично третата четвърт с 28:15, а две минути преди финалната сирената се стигна до равенство - 83:83.В герой за "Лукойл Академик" се превърна Загорац, който вкара тройка с табло в последната секунда на атаката. Цветкович върна две точки, но нова тройка на Загорац осигуриха победата за шампионите."Второто полувреме ги надиграхме, но една късметлийска тройка с табло реши мача. Първото полувреме не можахме да покажем нашата игра. Второто показахме характер и можехме да спечелим мача. Доволен съм от момчетата. Оттук нататък ще играем все по-добре", каза треньорът на самоковския тим Людмил Хаджисотиров."Лукойл Академик" завърши мача с 62.86% успеваемост в стрелбата за две точки (22 от 35) и 36.7 % от тройката (11 от 30), но направи доста пропуски от наказателната линия - 16 точни от 24 опита."Рилски спортист" вкара 52% от опитите си за две точки (26 от 50), 31.58% от зоната за три (6 от 19) и един пропуск от 16 наказателни изстрела.


title: В София, Варна и Ямбол се състояха протести срещу нелегалните мигранти

maintext:
1
2 Протестът в София премина при засилени мерки за сигурност.
Фотограф: Юлия Лазарова 1
2 Сред участниците беше и Петър Низамов – Перата, станал известен с доброволческите отряди, които организира по българско-турската граница.
Фотограф: Юлия Лазарова
Тази вечер в София, Варна и Ямбол представители на националистически движения излязоха на протест срещу бежанците. Поводът, според организаторите им, са недостатъчните, мерки на властите за справяне с нелегалната миграция, съобщи БНТ.Участниците в протестите искат центровете за бежанци да бъдат закрити и границите за тях да бъдат затворени.В София шествието премина по булевард "Мария Луиза" до "Лъвов мост". По информация на "Фокус" участниците са били около 400.В Ямбол протестът е бил срещу откриването на бежански център до елховското село Бояново. В сряда правителството прехвърли собствеността на казармите в Бояново от Министерството на отбраната към областната управа, за да се изгради инфраструктура за поставяне на 500 фургона, припомня държавната телевизия.Протестиралите във Варна са настоявали за засилена охрана на границата, където сега според тях нелегално преминаващите не срещали отпор.От столичната полиция информираха, че не са регистрирани сериозни инциденти или нарушения на обществения ред .


title: "Лудогорец" получи стадиона за 35 г. с ангажимента да инвестира 18.5 млн. лева

maintext:
Според закона договорът трябва да бъде подписан до три месеца
[LAP.bg]
"Лудогорец" очаквано получи стадиона в Разград на концесия за 35 години, съобщи БТА. Решението беше взето единодушно от общинския съвет в града, като футболният клуб беше единствен кандидат.Годишното концесионно плащане е 14 000 лева без ДДС. "Лудогорец" поема ангажимент да инвестира 18.5 милиона лева без ДДС, а срокът за завършване на строителството е десет години.Официалният договор трябва да бъде подписан до три месеца.Докладната записка за концесията на стадиона предизвика спорове при внасянето й. От клуба заплашиха да се преместят в друг град, недоволни от първоначалните условия. Според клауза "Лудогорец" трябваше да плаща на общината всяка година 0.5% от нетните си приходи от всички продажби на територията на стадиона.През ноември 2014 г. собственикът на клуба Кирил Домусчиев каза, че е готов да изгради наново целия стадион, ако държавата се включи с 20% от инвестицията. Впоследствие държавата даде 5 млн. лева за изграждането на трибуна "Моци", която беше открита през 2015 година."Не мога да ви кажа днес дали ще го строим този стадион или няма да го строим. Звъняха ми от всички други градове да инвестираме при тях, защото се усещат какво става. Парадоксални неща се случват в нашата държава на моменти и то е от простотия, не от нещо друго", каза Домусчиев през март


title: Четирима задържани и задръствания в София преди ЦСКА - "Левски"

maintext:
Вместо библия, "попът" носеше книга с надпис "ЦСКА умря"
[LAP.bg]
Парарлелно с шествието на сините фенове, такова организираха и привържениците на ЦСКА
[LAP.bg]
Четирима са задържани преди футболната среща между ЦСКА "Левски", съобщиха от пресцентъра на МВР.Трима от арестуваните са използвали непозволени пиротехнически средства, а един се озовал в районното заради неизпълнение на полицейска заповед.Часове преди дербито агитките на двата тима организираха шествия по пътя към стадиона. Сините се придвижиха от бул. Тодор Александров към "Васил Левски", предвождани от катафалка и преоблечен като поп привърженик. Символичното значение на това бе да бъде "погребан" ЦСКА.Червените ултраси също си организираха шествие по улица цар Иван Асен II."Това е традиционно за тях да се събират на определени точки. И на двете шествия имаше около 2000 човека. По трасето са били хвърляни пиратки и бомбички, но като цяло не е имало сериозни щети и нарушения на обществения ред", коментира старши комисар Марин Младенов пред "Фокус".Двете шествия на феновете обаче изнервиха шофьорите в София, тъй като предизвикаха сериозни задръствания в центъра. Отделно и районът около Орлов мост и националния стадион също е отцепен, което още повече затруднява движението, въпреки че денят е почивен.


title: ЕС и Канада подписаха търговското споразумение

maintext:
Премиерът на Канада Джъстин Трюдо (вторият отляво) и председателят на Европейския съвет Доналд Туск (вдясно от него) държат томовете със споразумението в присъствието на председателя на Еврокомисията Жан Клод Юнкер (крайният вляво) и премиера на Словакия Роберт Фицо (вдясно).
Фотограф: Francois Lenoir
ЕС и Канада подписаха днес двустранното търговско споразумение на церемония в Брюксел. С този акт са изпълнени условията за отпадането на визите за Канада за граждани на България и Румъния до края на следващата година, напомня БТА.Споразумението бе подписано от председателите на Европейския съвет Доналд Туск, на Съвета на ЕС Роберт Фицо и на Европейската комисия Жан-Клод Юнкер. Заедно със придружителните документи, споразумението изглежда на външен вид като книга, дебела половин метър.През декември се очаква документът да получи утвърждението на Европейския парламент, с което да започне предварителното му приложение. След това в срок от две години той трябва да бъде ратифициран от 28-те национални парламента в ЕС.


description: Опозицията иска депутатската ваканция за изборите да бъде отменена.

title: БСП и ДПС внесоха 51 подписа за извънредно заседание на парламента в петък

maintext:
Фотограф: Георги Кожухаров
БСП и ДПС внесоха 51 подписа за свикване на извънредно заседание на парламента в петък. Опозицията предприе този ход, след като тази сутрин по предложение на "Атака" мнозинството изненадващо гласува едномесечна ваканция на депутатите до 9 ноември.В дневния ред, който двете парламентарни групи предлагат, е отмяна на решението за предизборната ваканция, преразглеждане на търговското споразумение с Канада и парламентарен контрол.По правилник ръководството на Народното събрание трябва да насрочи извънредно заседание в срок от 7 дни след внасянето на най-малко 48 депутатски подписа с искане за това. От БСП и ДПС настояват то да е в петък, за да има и парламентарен контрол. Ако заседанието бъде насрочено и не се събере кворум от 121 народни представители в залата за провеждането му, опозицията планира да събере нови подписи.


title: "Франс футбол" обяви номинациите за "Златната топка"

maintext:
Лионел Меси и големият му съперник на терена Кристиано Роналдо отново са основните фаворити за отличието
Всички номинирани за отличието:
Серхио Агуеро ("Манчестър сити"), Пиер-Емерик Обамеянг ("Борусия"), Гарет Бейл ("Реал"), Джанлуиджи Буфон ("Ювентус"), Кристиано Роналдо ("Реал"), Кевин де Бройне ("Манчестър сити"), Пауло Дибала ("Ювентус"), Диего Годин ("Атлетико"), Антоан Гризман ("Атлетико") и Гонсало Игуаин ("Наполи"/"Ювентус"), Златан Ибрахимович (ПСЖ/"Манчестър юнайтед"), Андрес Иниеста ("Барселона"), Коке ("Атлетико"), Тони Кроос ("Реал"), Роберт Левандовски ("Байерн"), Лионел Меси ("Барселона"), Риад Марез ("Лестър"), Юго Лорис ("Тотнъм"), Томас Мюлер ("Байерн"), Лука Модрич ("Реал"), Мануел Нойер ("Байерн"), Неймар ("Барселона"), Дмитри Пайе ("Уест хем"), Пепе ("Реал"), Пол Погба ("Ювентус"/"Манчестър юнайтед"), Руи Патрисио ("Спортинг"), Серхио Рамос ("Реал"), Луис Суарес ("Барселона"), Джейми Варди ("Лестър") и Артуро Видал ("Байерн")
"Франс Футбол" обяви имената на всички 30 претенденти за "Златната топка" за настоящата календарна година.Авторитетната френска медия реши да разкрива играчите поетапно през целия ден и по-точно - на "порции" по петима през два часа.Сред имената няма изненади, а фаворитите за отличието, както и през последните години, са Кристиано Роналдо и Лионел Меси. Шансове да влезе в челната тройка отново има и Неймар, както и третата суперзвезда на "Барселона" Луис Суарес.Сред по-интересните футболисти в списъка са 38-годишният Джанлуиджи Буфон, звездата на сензацията "Лестър" - Рияд Марез, както и Димитри Пайе от "Уест хем".Както е известно, от тази година анкетата се завръща към оригиналния си формат, след като петгодишното сътрудничество между ФИФА и "Франс Футбол" изтече и не бе подновено.Победителят ще бъде обявен преди края на годината, а в анкетата имат право да гласуват само журналисти от Европа, без участието на националните селекционери и капитаните, какъвто бе правилникът по време на колаборацията между медията и световната централа.


description: Съоръжението за втори ден затваря за няколко часа заради технически изпитания от румънска страна.

title: Километрична опашка от тирове се образува на Дунав мост при Русе

maintext:
Снимката е архивна
Фотограф: Анелия Николова
Колона от тирове, дълга 2.5 км, се е образувала на Дунав мост при Русе, съобщи БНТ. От вчера съоръжението се затваря за по 5 часа дневно за технически изпитания от румънската страна след приключил ремонт.Шофьори разказват, че чакат на опашката от вчера и нямат възможност да изберат друг път, защото маршрутите им минават през моста при Русе. "Ще стоя, къде да отида, нямам лодка или подводница", пошегува се руски водач на тир.При леките автомобили няма проблеми, като изчакващите днес на моста са били 20-ина.От граничния пункт казват, че е въведена организация за стопяване на опашките възможно най-бързо. Тежкотоварните камиони ще се обработват на две гишета, а при необходимост е възможно да се отворят и още.


description: Бившата депутатка заяви, че е наела майка си, защото никой друг не искал да заеме поста съветник в трудната избирателна колегия Рахова-Ферентари.

title: Румънска депутатка бе осъдена, задето е наела майка си в парламента

maintext:
[aiidatapro.net]
Бившата депутатка от румънската Социалдемократическа партия Оана Никулеску Мизил бе осъдена днес окончателно от Върховния касационен съд на една година затвор условно по обвинение в конфликт на интереси, съобщава агенция "Аджерпрес", цитирана от БТА.Бившата народна представителка бе обвинена, че е наела на работа майка си в своя парламентарен офис.Първоначално през октомври 2014 г., Оана Никулеску Мизил бе осъдена на три години затвор условно . Днес петчленен съдебен състав прие обжалването ѝ и намали присъдата. В съдебната зала бившата депутатка заяви, че е наела майка си в парламентарния офис, защото никой друг не искал да заеме поста съветник в трудната избирателна колегия Рахова-Ферентари.Оана Никулеску Мизил бе изпратена на съд през септември 2013 г. Според прокурорите нейната майка Лидия Никулеску Мизил Щефанеску е реализирала доходи в размер на 65 697 леи за работата си в парламента в периода май 2009 - септември 2011 г. През март 2015 г. Оана Никулеску подаде оставка като депутат.


title: Отговорността за провала на България за ООН е лично на Борисов, заяви Соломон Паси

maintext:
Фотограф: Велко Ангелов
Като "най-големият външнополитически провал" на България, отговорен за който е лично премиерът Бойко Борисов определи бившият външен министър Соломон Паси провала на българските кандидатури за ООН.На гласуването с цветни бюлетини снощи за генерален секретар на ООН най-много гласове събра португалският кандидат Антонио Гутериш (с 13 гласа "за" и 2 "въздържал се"). Кристалина Георгиева получи 5 гласа "за", 8 "против" и 2 "въздържал се", а Ирина Бокова - по 7 гласа "за" и "против" и 1 "въздържал се"."Това е най-големият външнополитически провал на България в последните 25 години. Кампанията се водеше по сбъркан начин, на ръчно управление от премиера на България", заяви в ефира на "Нова телевизия" Паси.По думите му отговорността за този провал е еднолична на българския министър-председател. Според него причината е, че той е некомпетентен и не се е посъветвал с правилния екип. "Когато вас ви боли зъб, вие на зъболекар ли ходите, или на обущар? Ами, по същия начин трябва да постъпи и премиерът, когато трябва да взема важно решение, трябва да се обърне към правилните хора, които преди това са вземали такива решения по правилния начин", обясни Паси.По думите му сериозна отговорност носи и ЕНП. "Борисов получи много сериозно окуражаване и от Юнкер, и от Меркел в тази посока. Сега той да си ревизира своите приятелства и да си даде сметка кой за какво го съветва", коментира Соломон Паси."Впрочем, че Гутереш ще излезе напред ни стана ясно още преди няколко месеца, когато една португалска групировка започна да издига втората българска кандидатура. Защото това е най-добрият начин да бъде спряна първата българска кандидатура", коментира Паси и добави, че не знае дали Кристалина Георгиева е била наясно с това.


title: Имотните сделки спадат, ипотеките растат с 30%

maintext:
Фотограф: Цветелина Белутова
Според Георги Пейчев от "Имотека" лекият спад на сделките се дължи основно на бързо покачващите се цени на новото строителство в големите градове, което кара клиентите да се колебаят и по-бавно да избират жилище.
В топ 5 на местата с най-много сделки за
периода са големите градове - София, Пловдив, Варна, Бургас и Русе. Интересен е по-значителният ръст във Варна. Според Георги Пейчев там новото строителство се е активизирало, а наличието на нови комплекси и сгради е привлякло интереса на купувачите.
Според Тихомир Тошев от "Кредит център" основните причини за увеличението на броя на ипотеките са две. "По-значителната е по-големият брой кешови покупки, които виждахме миналата година, в сравнение с тази. Другата е повишаването на случаите на рефинансиране на стар заем, при което има учредяване на нова ипотека", обясни Тошев.
Той добави, че по-голям е делът на хората, които купуват първо жилище през тази година. През 2015 г. повечето сделки са сключвани от хора, които най-често заменят едно жилище с друго по-добро и по-голямо. По данни на "Кредит център" около 10% от новите сделки на ипотечния пазар се сключват с инвестиционна цел.
Кога и къде:
01-02 ноември, 2016 г.
Гранд Хотел Пловдив
capital.bg/doingbusiness Първа годишна конференцията Doing Business in Bulgaria: Успехът на Пловдив и кои са новите региони с потенциал
Целта на събитието е да покаже на компании от различни сектори - производство, монтаж, иновации, ИТ - възможностите, които България предлага като инвестиционна дестинация.
Запазете си място на capital.bg/doingbusiness
През третото тримесечие на годината сключените сделки за покупка на имот в страната спадат с 0.16% спрямо същия период на миналата година, показват данните на Агенцията за вписванията, цитирани от "Капитал daily" . В същото време ипотеките отбелязват ръст от 29.45%.Според експертите това се дължи основно на привлекателните оферти на банките. Те посочват, че лихвените проценти намаляваха постепенно в последните две години.


description: Русия е уведомила Испания, че оттегля искането си да позволи група нейни кораби начело с крайцера самолетоносач "Адмирал Кузнецов" да влезе в пристанището на Сеута, предаде БТА, като цитира ТАСС. Агенцията се позовава на съобщение на испанското министерство на външните работи, получено в представителството й в Мадрид.

title: Русия се отказа да зарежда бойни кораби в Испания

maintext: Русия е уведомила Испания, че оттегля искането си да позволи група нейни кораби начело с крайцера самолетоносач "Адмирал Кузнецов" да влезе в пристанището на Сеута , предаде БТА, като цитира ТАСС. Агенцията се позовава на съобщение на испанското министерство на външните работи, получено в представителството й в Мадрид."Посолството на Руската федерация в Мадрид току-що ни информира, че Русия е оттеглила молбата си да се позволи на корабите да влязат в Сеута", се казва в съобщението. В него се припомня, че през септември правителството в Мадрид е дало разрешение за влизането на група руски бойни кораба в периода 28 октомври -2 ноември в пристанището на Сеута - испански анклав в Мароко. От руското посолство в Мадрид потвърдиха тази информация.Председателят на комитета по международни въпроси към Руската дума Леонид Слуцки е казал за "Интерфакс", че оттеглянето на молбата е най-добрият отговор след всичкия шум, който се вдигна около решението на Испания.Миналата седмица генералният секретар на НАТО Йенс Столтенберг изрази безпокойство от евентуалното навлизане на руски бойни кораби в пристанище на територията на страна от алианса. Днес той повтори, че тези кораби може да играят роля за "задълбочаването на хуманитарната катастрофа в Алепо и Сирия", предаде ДПА.По думите му решението за допускането на тези кораби да се заредят с гориво и провизии е взето от "отделен съюзник". "Но в този случай отправям много ясно послание, че ние сме загрижени от потенциалното използване на тази корабна група за засилване на атаките срещу Алепо".Британският министър на отбраната Майкъл Фалън също каза на днешната среща на министрите на отбраната на НАТО, че Лондон би бил изключително обезпокоен, ако членка на алианса реши да съдейства на руска корабна група, която накрая може да бомбардира сирийски цивилни, предаде ДПА. По рано днес испански медии, цитирани от ТАСС, съобщиха, че Мадрид е отменил решението си да допусне руските кораби в Сеута.


description: Управляващата партия в Грузия - "Грузинска мечта", създадена и финансирана от милиардера Бидзина Иванишвили, натрупал състоянието си в Русия, печели убедително парламентарните избори.

title: Управляващата партия в Грузия спечели убедително изборите

maintext: Управляващата партия в Грузия - "Грузинска мечта", печели убедително парламентарните избори.По данни на грузинската ЦИК формацията е получила 48.61 на сто от гласовете, а най-голямата опозиционна партия- Единно национално движение (ЕНД), е втора едва с 27.04 %, съобщава "Ройтерс".В страната, която традиционно има обтегнати отношения с Русия, все още една пета от територията остава под контрола на проруските сепаратисти. Икономиката едва сега започва да излиза от дълбоката рецесия, която удари силно жизнения стандарт на местните жители.Грузия понесе тежка загуба в светкавичната война с Русия през 2008 г. Както правителството, така и опозицията биха искали страната един ден да е част от ЕС и НАТО. В същото време "Грузинска мечта" настоява за по-силни връзки с Москва.Наблюдателите от Организацията за сигурност и сътрудничество отбелязаха, че не е имало сериозни нарушения на изборите.Партията "Грузинска мечта", която първоначално е коалиция от 6 формации, е създадена и финансирана от милиардера Бидзина Иванишвили, натрупал състоянието си в Русия. Той дойде на власт през 2012 г. и сложи край на деветгодишното управление на бившия премиер Михаил Саакашвили и неговото ЕНД.Това бе първата мирна смяна в управлението след колапса на Съветския съюз през 1991 г. и дойде след протести заради скандал с малтретиране на затворници и обвинения, че Саакашвили, почитан на Запад заради реформите си, управлява авторитарно.При управлението на "Грузинска мечта", десетки държавни служители, включително и бившият премиер, бяха арестувани по обвинения в злоупотреба с власт. Някои западни страни тогава обвиниха Тбилиси, че прилага закона избирателно.Саакашвили, който сега е губернатор на Одеса, е обявен за издирване в Грузия по подозрения в превишаване на правомощията, присвояване на средства, корупция и др. бившият премиер смята, че тези обвинения са политически мотивирани.По последни данни само още една партия е преодоляла бариерата от 5% за влизане в парламента. Това е считаният за проруски Патриотичен алианс.


description: По време на инцидента на мястото е имало около стотина работници, а в училището първи час са имали над 700 ученици

title: Търговската гимназия в Пловдив беше евакуирана, заради изтичане на газ

maintext:
Фотограф: Надежда Чипева
Учениците от Търговската гимназия в Пловдив са били евакуирани днес в ранния следобяд, заради изтичане на газ, съобщиха от местната полиция. Сигналът за инцидента е бил подаден в 14.15 часа.Установено е, че при строителни работи в близост до гимназията от багер е спукана тръба от, част от системата за доставка на газ в града.Подаването на газ е било спряно от фирмата изпълнител. По време на инцидента на мястото е имало около стотина работници и над 700 ученици в гимназията, предаде Би Ти Ви.Аварията ще бъде отстранена утре, а до тогава сградите в района, няма да имат газ.